આ બધામાં એક સમયની દિગ્ગજ કંપની માઈક્રોસોફ્ટ ક્યાંય ચિત્રમાં રહી નહોતી. પીસીના સમયમાં વિન્ડોઝ ઓપરેટિંગ સિસ્ટમ, ઈન્ટરનેટ એક્સ્સ્લોરર અને ઑફિસ પ્રોગ્રામ્સથી બિઝનેસ સેક્ટરમાં માઈક્રોસોફ્ટની જબરી પહોંચ હતી, પણ સ્માર્ટફોન આવતાં તેનું રાજ વેરણછેરણ થઈ ગયું. આ સ્થિતિમાં, લિંક્ડઇન જેવી સોશિયલ મીડિયા સાઈટથી માઈક્રોસોફ્ટને બિઝનેસ સેક્ટરમાં ફરી પગ જમાવવાની તક મળે તેમ છે, કારણ કે લિંક્ડઇન પ્રોફેશનલ્સ અને બિઝનેસમેન માટેની જ નેટવર્કિંગ સાઈટ છે.